paragraph_text: Parangal se sastoji od osnovne uzice (duge 100 do 1000 m), na koju su, na razmacima, privezane tanje, postrane uzice (duge 0,5 do 5 m), s udicama na kraju. Obje vrste uzica izrađene su od poliamidnih niti ili od metalne žice. Parangal može biti plutajući, lebdeći ili dubinski, a označen je plovcima koji su posebnim uzicama privezani za osnovnu uzicu. Polaže se iz čamca ili broda. Upotrebljava se na otvorenim morima i oceanima za lov bakalara i riba iz por. tuna, a u Jadranu za lov oslića, arbuna, kanjca, ugora i dr. Parangal za lov na slatkim vodama upotrebljava se isključivo u gospodarskom izlovu pod imenom struk.<ref>http://www.enciklopedija.hr/Natuknica.aspx?ID=46640